Cheseaux-sur-Lausanne

Cheseaux-sur-Lausanne estas komunumo en la distrikto Laŭzano en Kantono Vaŭdo, Svislando. Ĝi havis 3950 loĝantojn je la 31-a de decembro 2012.

 Geografio 
La komunumo Cheseaux-sur-Lausanne situas sur la altebenaĵo en la sudo de Gros-de-Vaud proksimume 5 kilometrojn norde de la kantonĉefurbo Laŭzano, al kies aglomeraĵo ĝi apartenas. La komunumo konsistas el la vilaĝo Chesaux kaj la kvartaloj Montagny, Mon Repos kaj Bouzenet.Fonto: Reta mapo 1:20000 de Swisstopo

La teritorio de la komunumo etendiĝas sur areo de 4,59 km², de kiuj 13,5% estas kovritaj de arbaro, 60,8% servas por agrikulturo kaj 24,0% por setlado.
Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011

 Najbaraj komunumoj 
La komunumo Cheseaux-sur-Lausanne limas en nordo al Etagnières, en oriento al Morrens, en sudo al la eksklavo Bel-Air de Laŭzano, en sudokcidento al Crissier, en okcidcento al Sullens, kaj en nordokcidento al Boussens.

 Trafiko 
Tra Cheseaux-sur-Lausanne pasas la kantona ĉefvojo n-ro 5 de Laŭzano al Yverdon-les-Bains. La kantona ĉefvojo ĉirkaŭas la vilaĝokernon okcidente kaj parte en tunelo. La plej proksimaj alveturejoj al la svisa aŭtovojo A1 kaj al la svisa aŭtovojo A9 situas en distanco de proksimume 5 kilometroj okcidente respektive sudoriente de la komunumo.
Pere de la mallarĝspura trama fervojlinio Laŭzano-Echallens-Bercher kaj diversaj lokaj buslinioj de Laŭzano la komunumo estas bone konektita al la publika transportreto.

 Historio 
La unua dokumenta mencio de Cheseaux-sur-Lausanne datiĝas el la jaro 1228 kiel Chesaus. Dum mezepoko Cheseaux estis memhavaĵo de la Kavaliroj de Cheseaux. Sub la berna regado de 1536 ĝis la Helveta Revolucio de 1798 Cheseaux apartenis al la Voktejo Laŭzano, poste al la Distrikto Laŭzano. Post la konstruo de la trajnlinio Laŭzano-Echallens-Bercher la iama kamparvilaĝo transformiĝis al industria antaŭurbo kaj loĝloko de Laŭzano.Fonto: Mary Vacharidis: Cheseaux-sur-Lausanne en Historia Leksikono de Svislando (2005-02-22)

 Vidu ankaŭ 
 Aliaj lokoj kun la nomo Cheseaux
 Cheseaux (stacidomo)
 Bel-Air LEB (stacidomo)

 Notoj kaj referencoj 


 Eksteraj ligiloj 

 Oficiala retejo de la komunumo Cheseaux-sur-Lausanne